ცხელი სისხლი (ტელესერიალი)

ცხელი სისხლი  — იტალიური მინისერიალი, რომლის რეჟისორები არიან ლუიჯი პარიზი და ალესიო ინტური. პრემიერა იტალიაში 5-ზე 9 დეკემბერს გაიმართა. სერიალი ჩვენება 14 ოქტომბერს დასრულდა. მთავარ როლებში არიან ასია არჯენტო, მანუელა არკური, გაბრიელი გარკო, ბრუნო ირონი, ვინსენტ სპანო, ფრანჩესკო ტესტი და რანიერო მონაკო დილაპიო.

გადაღება
გადაღება დაიწყო 2010 წლის სექტემბერში და დასრულდა 2011 წლის თებერვალში.

სიუჟეტი
მოქმედება 1958 წლის რომში ხდება. ოთხი თავზეხელაღებული ადამიანი გადაწყვეტს, ბანკი გაძარცვოს და ნაქურდალი ფული გაინაწილონ, თუმცა მოვლენები სხვანაირად განვითარდება და ძარცვის დროს პოლიცია ერთ მძარცველს მოკლავს, ხოლო ერთს დაჭრის და აკავებს, დანარჩენი ორი კი გაქცევას მოახერხებს. ესენი არიან არტურო ლა პაილია, იგივე „მისტერი“ და ჯანი ფონტანა არიანი. მისტერი ნაქურდალი ფულით თავის შეყვარებულს ანა როსის მიაკითხავს, რომელიც ბორდელში მუშაობს და ფულის ბანკში შენახვას სთხოვს. ანა ვერ შეძლებს წასვლას და ფულის წაღებას მის მეგობარ ლორეტას სთხოვს, რომელიც ფულს მანქანით გადაიტანს.

ძარცვაში მონაწილეობას ჯანი ფონტანაც იღებდა, ის მანქანაში იჯდა და უნდა დალოდებოდა მათ გამოსვლას, თუმცა, პოლიციის გამოჩენის შემდეგ შეშინდა და გაიქცა. ფონტანას ნაქურდალი ფული ძალიან სჭირდება, რადგან ჩირასოლასთან ვალი აქვს. ჯანი მისტერს სასტუმროში მიაკითხავს და მოკლავს. თან გაიგებს, რომ ფული ანასთან არის. გადის წლები. ანას ორი შვილი ანტონია და სერჯო ეყოლა მისტერისგან, ლორეტას კი ბიჭი, ენეა. ჯანი და მისი საყვარელი რიკარდო ბოსი მალევე იპოვიან ანას და ჯანი მოტყუებით იქორწინებს მასზე, ქორწილის შემდეგ კი ძალის გამოყენებით შეეცდება, ათქმევინოს, თუ სად წაიღო ნაქურდალი ფული. ანა შემთხვევით ჯანის საყვარელს რიკარდოს კლავს და გაიქცევა, ამის გაგების შემდეგ ჯანი ანას დაეწევა და კლავს, ბავშვებს ერთმანეთს დააშორებენ. ანტონიას პოლიციელი წაიყვანს და საკუთარ ოჯახში გაზრდის, სერჯო ქურდების გარემოცვაში იზრდება, ლორეტა თავის შვილთან ერთად გაიქცევა. 10 წლის შემდეგ სამი ადამიანის ცხორება ერთმანეთს ისევ დაუკავშირდება და ისინი შურისძიებას გადაწყვეტენ, მშობლების მკვლელობაზე შურისძიებას.

ეპიზოდები
როლებში
ასია არჯენტო - ანა როსი (ეპიზოდი 1-2): ახალგაზრდა, ლამაზი მეძავი ქალი, რომელსაც სურს თავისი ცხოვრების შეცვლა და ქორწინება კაცზე, რომელიც ძალიან უყვარს და მომავალში თავისი შვილების ანტონიას და სერჯოს მამა გახდება. მისი საყვარელი არტურო ლა პაილია, იგივე "მისტერია", კაცი, რომელმაც თანამძრახველებთან ერთად ბანკი გაძარცვა და ანას სთხოვა ფულის შენახვა.
გაბრიელ გარკო - არტურო ლა პაილია, იგივე "მისტერი" (ეპიზოდი 1): ანას შეყვარებული, ანტონიასა და სერჯოს მამა და ქურდობის თანამონაწილე.
მანუელა არკური - ანტონია როსი: ანასა და მისტერის ულამაზესი ქალიშვილი, რომელიც დედის გარდაცვალების შემდეგ პოლიციელ მაურო მალასპინას ოჯახში გაიზრდება. მალევე დაიწყებს მუშაობას კალუდის მალსპინას მეგობრის ემა გალის ატელიეში. იქ შემთხვევით ადვოკატი მანუელესე შეხვდება და შეუყვარდება.
ფრანჩესკო ტესტი - ენეა პინინი: ლორეტას ვაჟი, რომელიც მოკრივე გახდება და დედის დახმარებას ჩხუბით ცდილობს. დაქირავებულ მოკრივეს მეპატრონის ქალი მატილდე შეუყვარდება და პრობლემებში გაეხვევა, თუმცა მატილდეს სიკდილის შემდეგ და ძმის სერჯოსა და ანტონიას მოსაძებნად რომში დაბრუნდება.
რანიერო მონაკო დილაპიო - სერჯო როსი: ანასა და მისტერის ვაჟი, რომელიც დედის გარდაცვალების შემდეგ მამინაცვალმა ჯანი ფონტანამ თავის დას დააშორა და ერთ კაცს ჩააბარა, რომელიც უსახლკარო ბავშვებს ქურდობას აიძულებს. ცხოვრება მას პროფესიონალ ქურდად ჩამოაყალიბებს და გადაწყვეტს, მამინაცვალი შურისძიებას.
ბრუნო ირონი - ჯანი ფონტანა: ქურდობის თანამონაწილე, რომელმაც მეგობრებს უღალატა და გაქცევით უშველა თავს, თუმცა ნაქურდალ ფულს არ მოეშვა და ამისთვის ჯერ მისტერი მოკლა სასტუმროში და ანა როსიზე იქორწინა, რომელიც შემდეგ მოკლა და მისი შვილები ერთმანეთს დააშორა.
ვალერია მილილიო - ლორეტა პინინი (ეპიზოდი 1-5): ახალგაზრდა მეძავი და ანა როსის მეგობარი, რომელიც მას ფულის გადატანაში და მისი შვილების გაზრდაში დაეხმარა.

აგრეთვე მონაწილეობენ
ანჯელა მოლინა
ელენა რუსო
ვინსენტ სპანო
ჯულიო ბერუტი

სახიფათო კავშირი
ტელესერიალი საქართველოში 20 მარტს ტელეკომპანია იმედის ეთერში დაიწყო და ყოველ ორშაბათს, სამშაბათსა და ოთხშაბათს გადიოდა, 23:30 საათზე.

ცნობები
თავდაპირველად სერიალის სახელოწოდებად განიხილებოდა „ბახ ბახ“ (ჯანი ფონტანას მოძრაობის და ამ სიტყვების გამოთქმის გამო).